google/wiki40b huggingface dataset:
Tilos

Geografi

Tilos ligger nordvest for Rhodos og åtte nautiske mil sørøst for øya Nisyros. Dens areal er 61,48 km² og den høyeste fjelltoppen strekker seg til 612 meter. Tilos har en ytre form som en omvendt S-form, er rundt 14,5 km lang, nordvest til sørøst, med en maksimal bredde på 8 km. Øya er berglendt indre preget av kalkstein, vulkansk lavland, senger med pimpestein og rød lavasand, ganske likt som på naboøya Nisyros. Øya er godt utstyrt med naturlige vannkilder og er ganske fruktbar og produktiv. Kysten er generelt preget av berg og knauser, men det er også en del viker med sandstrender.

Navn og mytologi

Innenfor den populære mytologien var Telos en sønn av solguden Helios og Halia, søster av Telekines. Han kom til øya på søken etter urter som kunne lege hans syke mor, og senere kom han tilbake for å bygge et tempel for Apollon og Poseidon. Imidlertid opptrer ikke Telos (Telo eller Tilo) ikke i den antikke greske mytologien og navnet kan være av ukjent, førgresk opprinnelse. Den romerske forfatteren Plinius den eldre noterer at øya i antikken var kjent som Agathussa (Αγαθούσσα) (også skrevet Agathusa og Agathousa). I middelalderen kalte italienerne den for Episcopio; enten for at den var et bispesete eller grunnet dens posisjon som midtpunkt for utsyn i alle retninger. Øya har på tyrkisk blitt kalt for İlyaki og på moderne italiensk for Piscopi.

Konservering

Tilos Park Association (TPA) har siden 2003 støttet naturen på Tilos og fremmet økoturisme. Fra 2004 til 2008 drev LIFE-programmet i EU bevaring av innenlandske fuglearter, deriblant eleonorafalk, haukørn, og toppskarv. Med deltagelse i EU-prosjektet Natura 2000 ble bevaringsaktivitetene ytterligere forsterket. For det mangeårige innsatsen for fuglebyskyttelse, spesielt fo håndteringen av jaktforbud siden 1993, ble kommunen i 2009 tildelt miljøprisen Euronatur.

Severdigheter

I den nordvestlige delen av øya ligger klosteret Áyios Pandeleímon på skråningen av fjellet Profítis Ilías (654 meter). Klosteret har kilder med ferskvann foruten også et stort mispeltre, kalt musmulla på gresk. Fjellet grenser en fruktbar slette som går på tvers av øyas vidde med bosetningene Áyios Andónis i nord og Éristos i sør. I nordøst for sletten er øyas hovedstad, Megálo Korió, bygd tidlig på 1800-tallet ved foten av den antikke byen Telos. De arkaiske ruinene strekker seg opp til den gamle byens akropolis, dedikert til Pythios Apollon og Poliada Athina, og den venetiansk Kástro (festning) som ble bygd over det antikke stedet. I vest ligger grotten Kharkhadió hvor utgravninger på 1970-tallet avdekket både neolittiske funn og beinrester fra dvergelefanter.
Overfor grotten står ruinene av middelalderfestningen Mesariá. I sørenden av øya, grenset mot mer fruktbare enger, er Livádhia, hovedhavnen og øyas økonomiske sentrum. Øyas gamle hovedstad, Mikró Korió, først bosatt på 1400-tallet av hospitallerordenen, har utsyn utover bukten. Den ble helt forlatt siden 1960 da innbyggerne flyttet ned til havnen fra 1930-tallet. Et antall andre bosetninger som Lethrá, Gherá, og Panó Méri har på tilsvarende vis blitt oppgitt. Fjellet Áyios Nikoláos (367 meter) strekker seg opp sør for bukten.
Rosersberg

Rosersberg er et tettsted i Sigtuna kommune i Stockholms län i landskapet Uppland i Sverige. Det ligger mellom Märsta og Upplands Väsby. I 2010 hadde tettstedet 1 671 innbyggere.

Severdigheter

Rosersbergs slott ble bygd av familien Oxenstierna i perioden 1634–1638. Rosersbergs slott ble kongelig i 1762, da det kom i Karl XIIIs eie (da hertug). Karl XIV Johan er den siste kongen som har bodd på slottet. På Rosersbergs slott overnattet også Etiopias keiser Haile Selassie da han besøkte Sverige i 1954.
Ángel Ortiz

Landslaget

Ángel Ortiz spilte 27 landskamper for Paraguays herrelandslag.
Charles Mantoux

Charles Mantoux (født 14. mai 1877, død 1947) var en fransk lege som er kjent for sine bidrag innen forskning om tuberkulose. En intradermal immunologisk hudtest bærer hans navn; Mantoux-testen.
Øye kirkested

Øye kirkested omfatter Øye kirke, dennes kirkegård og Øye stavkirke. Deler av stavkirken ble gjenfunnet under golvet i kirken under restaureringsarbeid og ble senere gjenreist nord på kirkestedet.
Riskafjorden

Riskafjorden er en fjordarm av Gandsfjorden i Sandnes kommune i Rogaland. Fjorden ligger på sørsiden av øyen Uskjo og strekker seg 3,5 kilometer sørøstover fra innløpet til tettstedet Hommersåk. Innløpet ligger rett øst for Hillevåg i Stavanger. Fra bunnen av fjorden går Uskasundet nordover på østsida av Uskjo til sørsiden av innløpet til Høgsfjorden.
Midt i Riskafjorden ligg Riskaholmene.  
Riskafjorden har også en båt oppkalt etter seg. MS «Riskafjord II» (1864) har gått i rute mellom Stavanger og Hommersåk siden midten av 20-tallet.
Scott Dobie

Karriere

Dobie kom til Carlisle United sommeren 1995, og rykket opp på A-laget i 1997. Han gjorde det så bra i debutsesongen at han på overgangsmarkedet ble verdsatt til £2 mill.

Clydebank

Senere ble han lånt ut til Clydebank hvor han bare fikk 6 kamper og ingen mål. Det var en stor nedtur for Dobie

West Bromwich Albion

I august 2001 ble han solgt til den engelske storklubben West Bromwich Albion for £150.000. Han debuterte mot Walsall 11 august 2001 og fikk sitt første mål den 22. august i Ligacupen mot Cambridge United, da han lobbet over målvakten fra utrolige 20 meter. Hans første seriemål kom i en kamp mot Manchester City som West Bromwich Albion vant 4-0. Etter det scoret han 8 ganger på 7 kamper i strekk. I 2001-sesongen scoret han 11 mål i serien, og 13 totalt. Det året rykket West Bromwich Albion opp til Premier League og Dobie scoret 5 mål. Han var i WBA til 2004 da klubben hentet superspissene Kanu og Robert Earnshaw. Da følte han at han ikke klarte å kjempe seg til en plass på laget og gikk til Millwall FC.

Millwall

Han ble solgt for £750.000 til Millwall FC i 2004. Der scoret han tre mål på 16 kamper. Han forlot Millwall etter bare en sesong og ble da solgt til sin nåværende klubb, Nottingham Forest.

Nottingham Forest

I begynnelsen av karrieren i Forest fikk han en stor skade, men kom tilbake. Det året fikk han bare 1 mål og 18 kamper. Senere ble Dobie usikker igjen da Forest hentet inn Junior Agogo, Grant Holt og Nathan Tyson.
I sesongen 2006/2007 rykket Forest ned fra 1. divisjon etter tap i Play-off mot Yeovil hvor de tapte 5-4 etter ekstraomganger. Hittil har han spilt 41 kamper og scoret 3 mål.

Landslaget

Han har spilt 6 kamper for Skottland og scoret 1 mål
Hirving Lozano

Landslaget

Han representerte Mexico under Sommer-OL 2016 i Rio de Janeiro, der han ble utslått i gruppespillet med det meksikanske U23-landslaget.
Han ble tatt ut i Mexicos tropp til FIFA Confederations Cup 2017 i Russland.
Han ble tatt ut i Mexicos tropp til VM i fotball 2018 i Russland.
(Sporten): en idéhistorisk studie

Innhold

Boka er delt i elleve tematiske kapittel, kronologisk oppbygget, men med en del tidsmessig overlapping. Boka starter med byfolkets «oppdagelse» av Jotunheimen og etableringen av Den Norske Turistforening i 1868. Den omtaler hvordan den engelske sporten kom til Norge i annen del av 1800-tallet. Den tar oss fra sport som naturopplevelser til stadionsportens konkurranser og underholdning.
Boka har et kapittel om «den nyttige idretten» som ei side ved folkeopplysing og folkehelse, men også forsvarssak og krigsskolens «militærhumanisme» via Fridtjof Nansen til Rolf Hofmo, som ville avskaffe sportsidiotien. Bokas andre del tar for seg den postmoderne idretten, og gir et bilde av den moderne TV-sporten. Her omtales Tour de France, engelsk TV-fotball og de spektakulære Olympiske leker.
Avslutningsvis søker Slagstad å gi en samtidsdiagnose på det postmoderne Norge med basis i ulike kroppskulturer, som friluftslivet, den profesjonelle elitesporten, helsesporten og ikke minst den nye folkesporten – golf.

Bakgrunn

I 1998 gav Slagstad ut boka De nasjonale strateger. Boka er en politisk Norgeshistorie om kunnskapselitens mål og metoder for å modernisere Norge siden 1814, og regnes blant Slagstads mest markante verk. I 1999 presenterte han en skisse han kalte «Idrettens nasjonale strateger» for kulturdepartementet. Han fikk da bevilget fire årsverk for å videreutvikle skissen. I 2008, på dagen 10 år etter lanseringen av De nasjonale strateger, lanserte han boka som han selv kaller en oppfølger; (Sporten) : en idéhistorisk studie.

Omtale

Statsviter og første­bibliotekar ved Universitetet i Bergen, Pål H. Bakka skrev i sin omtale av boka i Dag og Tid at (Sporten) er ei velskriven bok, med interesse også for den allmennhistorisk interesserte.
Talglys

Talglys er en type levende lys av talg med liten flamme på en veke. Drivstoffet i talglyset er i utgangspunktet talg (fett fra innvollene på dyr), derav navnet. Veken trekker til seg flytende talg som varmen smelter. Forbrenningen av talgen avgir nok energi til å vedlikeholde en rolig flamme. Talglys laget av talg med dårlig kvalitet kalles prås.
Tjenestepensjon

Tjenestepensjon er en pensjonsordning finansiert ved at arbeidsgiver setter av en avtalt del av lønn til sparing, i motsetning til Folketrygden som er statlig og finansieres av arbeidstakerne gjennom trygdeavgiften over skatteseddelen, og av arbeidsgiverne gjennom arbeidsgiveravgiften. Andre inntektskilder for folketrygden er: Tilskudd fra kommuner, fylkeskommuner og Staten, produktavgift ved fiske med mer, premie for frivillig forsikring for sykepenger og yrkesskadetrygd, samt refusjon av trygdeavgifter ved yrkes- og trafikkskade. Avkastning fra folketrygdfondet inngår også i finansieringen.
Fra 1. juli 2006 er alle arbeidsgivere i Norge pålagt å ha en tjenestepensjonsordning (obligatorisk tjenestepensjon, OTP) for arbeidstakerne, med noen unntak, som ikke allerede er omfattet av pensjonsordninger.
Mange norske arbeidstakere har ingen annen pensjon i vente enn alderspensjon fra Folketrygden. For å bøte på dette er OTP innført. Det er opp til den enkelte bedrift om man ønsker en innskuddsbasert ordning eller en ordning basert på hvilken lønn arbeidstakeren har ved avgang (ytelsesbasert). Premien for OTP-pensjonen og omkostningene betales i sin helhet av arbeidsgiver. Minimumsinnskuddet er 2 % av lønnsmidlene. Arbeidstakeren kan bidra, men dette er frivillig. Pensjonsordningen må være lik for alle i bedriften som har inntekt over 1G. Det er ikke lovpålagt å ha pensjonsordning for inntekt over 12G. Lovpålagt ytelse er alderspensjon og betalingsfritak under sykdom. Betalingsfritaket gjelder etter 12 måneders sykdom etter en uføregrad på minst 20%. Selv om betalingsfritak er obligatorisk får man ikke denne dekningen for sykdommer som var til stede ved inntredelsen i ordningen. 
Statlige ansatte har allerede i mange år hatt en slik ordning gjennom Statens pensjonskasse (SPK). Kommunalt ansatte arbeidstakere har også hatt en tjenestepensjonsordning. Mange kommuner kjøper dette gjennom KLP, har pensjonsmidlene plassert i utenlandske selskaper eller har egen pensjonskasse. Alle offentlig ansatte har pensjonsordninger som gjør at arbeidstakerne får en pensjon på 66 prosent av sluttlønnen ved full opptjening (30 år). Pensjonsavgiften er 2 % av lønn (pensjonsgrunnlaget). 
Før innføringen av OTP hadde om lag halvparten av arbeidstakerne i privat sektor tjenestepensjonsordning. Disse ordningene var gjennomgående langt mer sjenerøse enn OTP, som er en minimumsordning. Kollektiv pensjon, eller tjenestepensjon, var som oftest ytelsesbasert. Man fastsatte ytelsen i prosent av sluttlønn og premien ble beregnet etter ytelsen. Opptjeningstiden var gjerne 30 år for full pensjon fra ordningen. De fleste bedrifter med kollektiv pensjon fyller derfor minimumskravet for OTP og fortsetter pensjonsordningen uten endring av ytelsene.
Etter innføringen av OTP er det den innskuddsbaserte versjonen som har fått størst gjennomslagskraft, da denne gir bedre kostnadskontroll for bedriftene. Her bestemmer en premieinnbetalingen, og ytelsen beregnes i henhold til hva som er innbetalt. Ulempen er at den ansatte får dårligere oversikt over hva han faktisk kan forvente i pensjon.
Institut des sciences et techniques des Yvelines

Institut des sciences et techniques des Yvelines er en fransk grande école som uteksaminerer ingeniører nord i Frankrike (Vélizy-Villacoublay), og som er medlem av Universitetet i Versailles.
Viktor Amadeus II av Sardinia

Innenrikspolitikk

Viktor Amadeus II foretok omfattende administrative reformer innen Savoia-Piemonte. I 1696 innførte han et intendantsystem basert på en fransk modell. Intendantene hadde ansvar for innkreving av skatter og håndheving av loven. I 1697 satte han i gang en undersøkelse, Perequazione, for å granske kirkens og adelens eiendommer og privilegier. Denne undersøkelsen var stort sett fullført i 1711. I 1717 reformerte han sekretariatsystemet i Torino og etablerte individuelle sekretærer for krig, innenrikssaker og utenrikssaker. Fra 1670-årene fikk han også opprettet en ny administrativ sone rundt hertugpalasset i Torino. Sonen inneholdt et militærakademi, krigsministeriet, et myntverk og en tollbod. Arbeidet med bygningene pågikk fremdeles da han døde.
Viktor Amadeus foretok også en rekke militærreformer. I 1690 etablerte han utvalgte militstropper for sine territorier. I 1714 evaluerte han militssystemet og lovfestet det. Fra 1713 startet han også etableringen av sin egen marineflåte, med basis i de begrensede sicilianske marinestyrkene han hadde fått bevilget.

Utenrikspolitikk

I morens regenttid var Savoia nært knyttet til, og sterkt avhengig av Frankrike, til tross for at territoriet var en stat i Det tysk-romerske riket. Savoia var i høy grad en fransk satellitt. Viktor Amadeus II brøt båndene med Frankrike ved å etablere allianser mot nabolandet både i niårskrigen og den spanske arvefølgekrigen.
Savoia ble sett på som en verdifull alliert i begge kriger på grunn av sin geografiske beliggenhet, noe som muliggjorde åpning av en front mor Frankrike fra sør. Savoia var avhengig av store utenlandske subsidier for å opprettholde hæren, spesielt fra England og Nederlandene. Under den spanske arvefølgekrigen dekket utenlandske subsidier nesten halvparten av kostnadene Savoia hadde med å kjempe krigen. I denne krigen gikk det spesielt dårlig med Savoia hær mot de mye større franske troppene, og det resulterte i en fransk beleiring av Torino i 1706. Byen ble befridd av en inngripen fra Det tysk-romerske riket under prins Eugene av Savoia.
En følge av Viktor Amadeus' bistand i den spanske arvefølgekrigen, var at han ble utnevnt til konge av Sicilia i 1713 ved freden i Utrecht som endte krigen. Viktor Amadeus II ble tvunget til å oppgi Sicilia i bytte mot det mindre viktige kongedømmet Sardinia i 1720, etter innvendinger fra en allianse på fire nasjoner, blant dem flere av hans tidligere allierte.

Religionsforfølgelse

Viktor Amadeus II startet en religionsforfølgelse i stor skala av protestanter i Savoia og Piemonte (Vaudois) i 1685. Han ble imidlertid tvunget til å oppgi forfølgelsen i 1688, grunnet press fra de allierte i niårskrigen, England og Nederlandene. I 1694 innvilget han et toleransepåbud for protestanter.
Wimbledon-turneringen 1969

Wimbledon-turneringen 1969
Judensau

Judensau, tysk for «jødesugge» eller «jødepurke», også kalt Judenschwein, «jødesvin», er en antijudaistisk, seinere også antisemittisk, karikatur og folkelig metafor som særlig er kjent fra tysk kirkekunst i seinmiddelalderen. Motivet viser jøder i omgang med svin, eller andre dyr som er ureine ifølge Moseloven, særlig jøder som patter på ei stor purke. Judensau forekommer på veggmalerier og skulpturer i kirker og rådhus, først og fremst i Tyskland, fra 1200-tallet, og i bokillustrasjoner fra 1400-tallet, fram til 1800-tallet. 
I begynnelsen av 1900-tallet tok rasistiske nasjonalister i bruk de gamle betegnelsene på det religiøse nidbildet som hånende kallenavn. Judensau, Saujuden («purkejøder») og Judenschwein ble da skjellsord for jøder, ikke minst i nazistenes rasehets og jødeutryddelser før og under andre verdenskrig.

Historikk

Det er i alt 27 bygninger i Tyskland med Judensau-motiver. Den meste kjente er Slottskirken i Wittenberg, kirkereformatoren Martin Luthers egen byskirke. I Sverige forekommer figuren som skulptur i Uppsala domkirke fra 1300-tallet, og i et av Albertus Pictors kalkmalerier i Husby-Sjutolft kirke i Uppland fra sist på 1400-tallet.
Det direkte opphavet til motivet og dyremetaforen er uvisst, men bildet av grådige jøder som drikker melk av en gris skulle på en tydelig måte formidle kirkens syn på jødedommen. Figuren er en lettfattelig, teologisk «hatytring» for å håne, stigmatisere, demonisere og dehumanisere jødene som uønska i kristne samfunn. Ifølge ÇMartin Luther (1483–1546) avviste ikke bare jødene «gojimenes» Jesus som Messias, men de hadde tatt livet av ham, og de tilba djevelen i synagogene. «Jødepurka» kan derfor tolkes som en allegorisk framstilling av falsk lære og djeveldyrkelse. På noen av framstillingene peker grisetrynet i retning mot jødekvarter i byen.  
De konspiratoriske, antijødiske forestillingene var betydelige i kristenheten i flere hundre år. Antijudaismen i den katolske høy- og seinmiddelalderen fortsatte i den protestantiske kirken. Luther brukte svin som metafor i mange prekener. Han spredte også jødehat i skrifter som Von den Juden und Ihren Lügen («Om jødene og deres løgner») og Vom Schem Hamphoras und vom Geschlecht Christi («Om den unevnelige Gud og kristi slekt») fra 1543. Selv om en kan hevde at Luther for sin tid har et åpent syn på jødene som samtalepartnere, foreslo han blant annet å brenne jødenes hjem, skoler og synagoger.
Judensau-framstillingene på historiske byninger i Tyskland har skapt debatt. Istedenfor å fjerne skulpturene, har flere kirker latt dem stå som advarende påminnelser og satt opp skilt som forklarer det historiske motivet og forteller at kirken tar avstand fra jødehatet.
Vladimir Stojković

Landslaget

Han ble tatt ut til Fotball-VM 2010 i Sør-Afrika.
Han ble tatt ut i Serbias tropp til VM i fotball 2018 i Russland.
Nyalam

Nyalam (kinesisk: 聂拉木县; pinyin: Nièlāmù Xiàn) er et fylke i prefekturet Xigazê i den autonome region Tibet i Folkerepublikken Kina. Det ligger inntil Himalaya, og grenser i sør mot Nepal. 
Grenseovergangen ligger ved landsbyen Zhangmu, som samtidig er endepunktet for Kinas riksvei 318 som begynner i Shanghai. 
Nyalam hadde 14 073 innbyggere i 1999.
Solrikse

Beskrivelse

Solriksen finner en normalt nær elver og bekker i skogsvegetasjon i lavlandet opp til 900 moh. Den jakter fisk, vanninsekter, snegler, krabber og andre små virveldyr på lignende måte som hegrer gjør. Fuglen har generelt avdempet farger med fine lineære mønstre i svart, grått og brunt. Men fjærene som den bruker til å fly med har sterkere fargemønstre. Når vingene er spredt ut synes de lyse øyeflekkene i rødt, gult og svart. Denne drakten viser de for å imponere andre solrikser eller de mimer en stor predator for å verne seg selv og avkommet mot potensielle trusler.
I likhet med få andre arter har solrikser dun.
De bygger åpne reir i trær, og legger to egg med skjoldete tegninger. Ungene er godt utviklet ved klekking, men holder seg i reiret i flere uker.

Taksonomi

Solriksen er vanligvis plassert sammen med tranefugler, men dette har alltid vært vurdert som føreløpig. I enkelte aspekter av morfologien ligger solriksen nær hegrer, men dette synes å være resultat av konvergerende evolusjon på grunn av likheter i levemåte.
En annen gåtefull fugleart er kaguen. Kagu er også monotypisk i sin familie, og midlertidig plassert i Gruiformes. Molekylære studier, som for eksempel Fain & Houde 2004, bekrefter at kaguen er solriksens nærmeste nålevende slektning og at de begge sannsynligvis ikke er tranefugler, men en egen delgruppe moderne fugler. Den svært så omfattende DNA-studien av Hackett et al. bekrefter at solriksen og kaguen er de nært beslektet, men plasserer de som søstergruppe til seilerfugler.
Emilio Estevez

Som skuespiller

Estevez var en av de mange fremtidige ungdomsstjerner som i 1983 medvirket i Francis Ford Coppolas The Outsiders. Han ble derfor en del av gjengen som på 1980-tallet ble omtalt som «Brat Pack». Han debuterte allerede i 1982 i filmen Tex. I løpet av 1980-tallet medvirket han i kjente ungdomsfilmer som The Breakfast Club, Repo Man, Wisdom, Young Guns og St. Elmo's Fire. Han hadde en mer voksen rolle som politispaner i actionkrimfilmen Spanerne (1987) – sammen med Richard Dreyfuss. Estevez hadde en noe mindre markant karriere på 1990-tallet, men gjorde seg bemerket i filmer som Young Guns II (1990), komedien Men at Work (1990), sciencefictionfilmen Freejack (1992), The Mighty Ducks (1992), Udødelig våpen 1 og krimkomedien Spanerne 2 (1993).
Sin TV-debut gjorde han i 1980 i TV-filmen Seventeen Going on Nowhere. Han har ellers hatt sentrale roller i TV-filmer som In the Custody of Strangers (1982), Nightbreaker (1989), Dollar for the Dead (1998), Late Last Night (1999) og Rated X (2000).

Bak kamera

Han regidebuterte i 1986 med Wisdom (hvor han også spilte hovedrollen). Kombinasjonen regi og hovedrolle gjentok seg i filmer som Men at Work og The War at Home (1996). Gikk fra millenniumskiftet over til TV hvor han hadde regi på noen enkeltepisoder av serier som The Guardian, Cold Case og CSI. Har hatt en noe mer beskjeden karriere som produsent og manusforfatter, men har hatt manus på filmer som Wisdom og Men at Work, og vært produsent for filmer som The Jerky Boys (1995) og The War at Home (1996). Hadde i 2006 både manus og regi på den prisbelønnede filmen Bobby.
Er i 2009 aktuell med filmen The Public (manus og regi).
Let It Bleed

Ettermæle

I 2003 plasserte musikkmagasinet Rolling Stone Let It Bleed på 32.-plass på sin liste over «Tidenes 500 beste album»
Wimbledon-turneringen 2010

Wimbledon-turneringen 2010 var den 124. Wimbledon-turneringen og ble spilt på All England Lawn Tennis and Croquet Clubs utendørs gressmatte i Wimbledon i London. Turneringen ble avviklet i perioden mandag 21. juni til søndag 4. juli 2010. Turneringen var den tredje Grand Slam-turneringen i 2010. Elisabeth II av Storbritannia var på turneringen tirsdag 24. juni 2010.
Roger Federer og Serena Williams var regjerende mestre i henholdsvis herre- og dameklassen. Serena Williams klarte å forsvare sin tittel fra i fjor mens Roger Federer ble utslått i kvartfinalen. Rafael Nadal vant årets single for menn, han vant finalen i tre strake sett over Tomáš Berdych fra Tsjekkia. Det var Nadals andre seier i Wimbledon, første gangen han vant var i 2008.
Rekordlang kamp. Kampen mellom amerikanske John Isher og Nicolas Mehut fra Frankrike startet 22. juni og ble avsluttet 24. juni etter å ha blitt avbrutt to ganger på grunn av mørker. Kampen endte 6-4, 3-6, 6-7, 7-6, 70-68 etter å ha pågått i elleve timer og fem minutter. Tidligere rekord var 6 timer og 33 minutter (Fabrice Santoro – Arnaud Clement i French Open 2004). Det var også rekord i antall serve-ess, Isher 112 og Mehut 103, forrige rekord var 75 av Ivo Karlovic i Davis Cup 2009. Det var også det lengste settet, 70-68 på åtte timer og elleve minutter mot 21-19 av Andy Roddick – Younes El Aynaoui i Australian Open 2002.
Bamburgh

Historie

Bamburgh Castle var sete for kongene av Northumbria. Byen var også hovedstad for det angelsaksiske kongedømmet Bernicia på 500- og 600-tallet. Det ble bygget av Ida av Bernicia (ca. 547 559). Det opprinnelige navnet på stedet skal ha vært Bebbanburgh, etter Bebba, som var gift med Idas sønnesønn Adda av Bernicia. i 1704 ble festningen kjøpt av Lord Crewe, biskop av Durham. Han opprettet en veldedig pikeskole der. Fondet som skulle finansiere skolen dekket ikke driften over tid, og i 1894 kjøpte William, 1. Lord Armstrong slottet og gjorde det til familiens bolig. De bor fortsatt der.
Den første kirken i Bamburgh ble reist av Oswald av Northumbria i 635.
En av de mest kjente personer fra Bamburgh er Grace Darling (1815–1842). I 1838 rodde hun sammen med sin far ut til et skip som hadde gått på grunn, og de lyktes i å redde ni passasjerer. Hun er gravlagt på kirkegården, og rett ved siden av ligger et museum til hennes ære.
Volleyball under Panamerikanske leker 1963

Volleyball under Panamerikanske leker 1963. Volleyball var en tjue sporter under de Panamerikanske leker som ble arrangert i São Paulo i Brasil fra 20. april til 7. mai 1963. Det var en turnering for menn og en for damer, Brasil vant begge.